google/wiki40b huggingface dataset:
Verdenscupen i skihopping 2016/17 — Lillehammer — HS 100 kvinner

Poengfordeling World Cup

1 pl. 100 - 2 pl. 80 - 3 pl. 60 - 4 pl. 50 - 5 pl. 45 - 6 pl. 40 - 7 pl. 36 - 8 pl. 32 - 9 pl. 29 - 10 pl. 26 - 11 pl. 24 - 12 pl. 22 - 13 pl. 20 - 14 pl. 18 - 15 pl. 16 - 16. pl 15 - 17 pl. 14 - 18 pl. 13 - 19 pl. 12 - 20 pl. 11 - 21 pl. 10 - 22 pl. 9 - 23 pl. 8 - 24 pl. 7 - 25 pl. 6 - 26 pl. 5 - 27 pl. 4 - 28 pl. 3 - 29 pl. 2 - 30 pl. 1

Premiepenger

De 20 beste for premiepenger. De for 30 Sveitsefranc ganget med antall verdenscup-poeng de fikk i rennet. Det vil si Nr 1 - 3.000 chf - Nr 10 780 chf - Nr 15 480 chf og nr 20 330 chf.
Musmanni

Musmanni er den største bakerikjeden i Costa Rica.

Historie

Selskapet ble etablert i 1929, da Diego Musmanni åpna sitt første bakeri under navnet El Progreso. Dette befant seg på hjørnet mellom Avenida Central og Calle 12 i San José. Musmanni har siden 1985 vokst seg stort gjennom franchising, som det første bakeriet i landet med denne forretningsmodellen. Kjeden har om lag 30 egne butikker og rundt 150 franchisebutikker rundt om i landet. I 2008 starta Musmanni også kafékonseptet MusCafé. I 2011 ble selskapet kjøpt opp av det costaricanske selskapet Florida Ice & Farm Co.
Danaus

Utseende

Store sommerfugler (vingespenn gjerne 60 – 120 mm) med slank kropp og store vinger. På farge er de oransje eller rødlige med svarte flekker eller striper. Antennene er lange (ca. halvparten så lange som forvingene)og tynne. Forvingene er forholdsvis lange og smale, avrundet trekantede. Bakvingene er mye kortere enn forvingene og avrundede. Larvene er kontrastrikt fargede, ofte med trådsmale, oppstående utvekster på ett eller flere kroppsledd.

Levevis

Slekten Danaus, de egentlige monarkene, har larver på slekten Asclepias i gravmyrtfamilien. Disse plantene er ganske giftige. Noen arter er vandrere som kan ha vandringer som strekker seg over flere tusen kilometer (gjerne over flere generasjoner). Disse har ofte meget store utbredelsesområder.

Utbredelse

Monarksommerfuglene er ikke i stand til å overleve en kald vinter (de mangler et kuldeherdig overvintringsstadium), og det finnes derfor ingen arter som lever i tempererte områder året rundt. Monarken (Danaus plexippus) kan forekomme over det meste av Nord-Amerika og etter hvert også Europa om sommeren, men den vandrer sørover eller dør om høsten. De øvrige anrtene er utelukkende tropiske eller subtropiske. Særlig mange arter finnes i Sørøst-Asia.
Politihund

Generelt

I de fleste land eies politihundene av myndighetene, som derfor ikke trenger å gi noen økonomisk kompensasjon for den jobben de gjør. Politihunder som er i privat eie får gjerne en viss økonomisk godtgjørelse (i Norge kr. 241,00 i måneden pr. 2005) for sin tjeneste, men beløpet varierer mye fra land til land. I gjennomsnitt blir politihunder pensjonert i en alder av ca. 8 år, selv om de teoretisk kan utstå tjeneste til de er omkring 10 år gamle.
De mest typiske polititjenestehundene er av rasene schäferhund, malinois og rottweiler, men mange har også tatt i bruk flere andre raser. I fjerne østen har f.eks. flere typiske pariahhunder vist seg å være svært godt egnet som tjenestehunder for politiet.
Språkspill

Språkspill er et filosofisk begrep etablert av Ludwig Wittgenstein. Det viser til enkle eksempler på språkbruk og «de handlingene som språket er vevd sammen med».

Beskrivelse

Wittgenstein brukte begrepet språkspill blant annet for å betegne ulike former for språk, enklere en språket i seg selv. Begrepet brukes for å belyse «menneskespråkets vesen» og hvordan betydning oppstår. I Filosofiske undersøkelser starter han med et lengre sitat fra Augustins Bekjennelser. Augustin viser til at han lærte språket ved at en lærer pekte på en gjenstand, og så uttalte ordet. For eksempel kunne man se for seg at læreren pekte på en stein, og så uttalte ordet «stein». Dette er en måte å se språket på som Wittgenstein finner problematisk. Likevel ligger dette eksemplet tett opptil hva han mener med språkspill. Han snakker om to forskjellige leker, eller fremgangsmåter, som barn lærer språk på, disse kaller han språkspill: «Eleven benevner gjenstandene. Det betyr at han uttaler ordet når læreren peker på steinen» og «Eleven gjentar ordene etter læreren [uten at gjenstandene er tilstede]». 

I tillegg skriver han «[...] helheten av språk og de handlingene som språk er vevd sammen med, kommer jeg til å kalle språkspill» (FU 7). Her er det vesentlig at han inkluderer «handlingene». Det å forstå et språk betyr ikke bare at man kan benevne ting i virkeligheten, men også at man kan bruke det i praksis. Man må vite hvordan det brukes. På denne måten er språkspillet en del av livet til alle mennesker. «Å forstå et begrep er derfor å delta i en bestemt livsform.» (FU s. 41).

Eksempel

Det klassiske eksemplet på et språkspill er det såkalte "byggerens språk" presentert i §2 i Filosofiske undersøkelser.
«La oss nå tenke oss et språk som stemmer med den beskrivelsen Augustin har gitt av det: Språket skal tjene kommunikasjonen mellom en A som er i ferd med å bygge, og en B som er hans håndlanger. A oppfører en bygning av byggesteiner; til sin rådighet har han blokker, søyler, plater og bjelker. B skal rekke byggesteinene til ham, nemlig i den rekkefølgen som A trenger dem i. De betjener seg da av et språk bestående av ordene: «blokk», «søyle», «plate», «bjelke». A roper ut ordene; – B kommer med den steinen som han har lært å komme med på dette ropet.» (FU 2).
Greater Copenhagen

Greater Copenhagen er et politisk partnerskap mellom kommuner og regioner i Østdanmark og Sydsverige hvor formålet er å fremme vekst i regionen. Samarbeidet er formelt organisert i The Greater Copenhagen & Skåne Committee, en avløser for den nå nedlagte Öresundskomiteen. Samarbeidet omfatter 33 skånske og 46 danske kommuner og ordførerskapet veksler mellom Region Skåne, Region Hovedstaden og Region Sjælland.
Ernst Ludwig Kirchner

Liv og utvikling

Hans kunstneriske utvikling startet allerede før år 1900 med tresnitt. 
Kirchner studerte arkitektur i Dresden (1901–1905), og fortsatte med å studere billedkunst i München hvor han ble kjent med jugendstil og tresnittene til Albrecht Dürer. Maurice de Vlaminck, Albert Marquet og Georges Braque hørte også til kunstnere han kjente verkene til.
Sammen med kunstnerne Erich Heckel og Karl Schmidt-Rottluff, stiftet han gruppen Die Brücke i 1905. Med sterke impulser fra Gauguin, Munch og van Gogh, ble der likhetstrekk med fauvismen i Paris, men uttrykket i de tyske maleriene forsøkte bevisst å uttrykke følelser på en sterkere måte. Inspirasjonen både i kunsten og filosofien var mere inspirert av Nietzsche, noe som ga en parallellitet til de italienske futuristenes tro på at verden var i ferd med å bli ny og bedre.
Selbstbildnis mit Modell (Kunstneren og hans modell) fra 1910 gir eksempel på bruken av rene farger for å gi en skjærende virkning. I tresnittene oppnår han lignende ting ved å bruke grov linjeføring og ujevne konturer. Han er delvis inspirert av tysk primitiv kunst, men forvrenger bevisst for å oppnå det han vil.
Fra 1910 av var han etablert med sitt eget billedspråk, som beskrives som energifylt og unikt for ham. I likhet med Edvard Munch uttrykker bildene noe basalt i menneskesjelen, med bruk av gjenkjennelige (figurative) elementer som er fortegnet i form og farge til stemningen i bildet.
Han flyttet til Berlin i 1911 og ble med på Emil Noldes Neue Secession og kretsen omkring  Der Sturm. Maleriene ble stadig mere kantete og dystre. Fünf Frauen auf der Straße (Fem kvinner på gaten) (1913) er ett verk som viser hva det moderne liv kan føre til.
Krigsutbruddet i 1914 førte med seg store forandringer i manges liv. Kirchner ble militær fra september 1914, men endte med nervøst sammenbrudd og fysisk kollaps i 1915. Et selvportrett viser marerittet: Han drømmer om seg selv med amputert hånd (noe som ikke hendte).
Selv om krigsmarerittene fulgte ham gjennom resten av livet, (som periodiske depresjoner), fikk han både oppdrag og ære i mellomkrigstiden. Stilen er mere rolig, noe mere abstrakt. Han hadde separatutstillinger i München, Hamburg og New York.
Nazi-utstillingen av Entartete Kunst og ødeleggelsen av trolig ca.600 av hans arbeider var et kraftig slag å ta. I alt 766 bilder er registrert som inndratt. Han ble deprimert og tok livet sitt i Davos, 1938.
Kirchener skrev forøvrig kritikker av egne verker under aliaset  «Louis de Marsale». Hans grafiske produksjon var stor: Dubes Catalogue raisonné inneholder 971 tresnitt, 665 etsinger og 458 litografier.
Metamecynopsis

Utbredelse

Arten er kjent fra Sumatra.
JUCO

JUCO (Juventud Comunista Colombiana), forkortet JUCO, er en marxist-leninistisk colombiansk ungdomsorganisasjon og er ungdomsorganisasjonen til det colombianske kommunistpartiet Partido Comunista Colombiano. Organisasjonen ble grunnlagt i 1935 og er i dag en viktig del av World Confederacy of the Democratic Youth. JUCO er per i dag en av de største ungdoms- og studentorganisasjonene i Colombia.
Gone Baby Gone

Plot

Privatdetektiv Patrick Kenzie (spilt av Casey Affleck) og hans partner og kjæreste Angie Gennaro (Michelle Monaghan) møtte Helene McCready (Amy Ryan) som ville få tilbake sin savnede datter Amanda, som ble bortført sammen med sin favorittdukke «Mirabelle». Patrick og Angie blir så ansatt av Amandas tante, Beatrice, for å finne Amanda, og oppdager at Helene og hennes kjæreste «Skinny Ray» nylig hadde stjålet penger fra en lokal narkolanger. Etter at Ray blir drept, blir Patrick og Angie med politiets etterforskere på saken, Nick Poole og Remy Bressant (som sier til Patrick og Angie at de ikke kjente Ray), for å ordne med betaling av løsepengene for Amanda. Politiets kaptein Doyle viser Patrick en utskrift av en telefonsamtale der narkolangeren planlegger en overlevering av løsepenger. Overleveringen, som skulle skje i et steinbrudd i nærheten av Quincy, går i vasken og man tror Amanda har druknet da dukken hennes blir funnet flytende i et vann ved steinbruddet. Doyle, som selv nylig har mistet en datter, tar på seg fullt ansvar for Amandas dødsfall, og går av med pensjon.
To måneder senere, blir en syv år gammel gutt bortført i Everett og Patrick får informasjon om at gutten ble tatt av en kjent barnemishandler. Etter å ha gått inn i huset og funnet bevisene etter den bortførte gutten, drar Patrick sammen med Nick og Remy for å få ham tilbake. De blir sett av beboerne, og Nick blir skutt. Patrick går inn i huset mens skuddvekslingen pågår og finner en av beboerne døde. Han går inn på barnemishandleres rom, der han finner barnemishandleren (på rommet) og liket til den døde gutten (på badet), og Patrick dreper da barnemishandleren (selv om det fremstår slik at han ble drept under skuddvekslingen).

Kritikernes dom

Filmen ble en favoritt både hos kritikerne og hos publikum med gode terningkast hos flere anmeldere. Dagbladet trillet til fem på terningen og kalte den for et «veldreid samtidsportrett». Aftenposten trillet også til fem på terningen og mente det var en «Opptur fra Affleck». VG på sin side trillet sin terning til fire og kalte det for en «solid tankevekker omkring betent tema».
Filmen endte også på topp 10-lister hos 65 filmkritikeres kåring av de beste filmene i 2007
Wallace Shawn

Biografi

Shawn ble født i New York og bor der i dag. Han er sønnen til William Shawn, som var redaktør i The New Yorker, og journalisten Cecille Lyon Shawn. Han har også en bror, Allen Shawn, som er komponist. Shawn studerte ved The Putney School, et privat «liberal arts high school» i Putney, Vermont og tok eksamen med en Bachelor of Arts i historie ved Harvard University. Han studerte også økonomi og filosofi ved University of Oxford, siden han opprinnelig ville bli en diplomat. Shawn reiste også til India som en engelsklærer. Siden 1979 har han hovedsakelig drevet med skuespill.
Partneren hans er skribenten Deborah Eisenberg.
Ultraløp

Ultraløp eller ultramaraton er en betegnelse på løp som er lengre enn maraton (42195 meter) i distanse. Det finnes to hovedtyper løp innen denne disiplinen. Distanseløp er tradisjonelle løp hvor den som raskest tilbakelegger distansen vinner. I tidsbestemte løp er det den løperen som løper lengst innen for en gitt tidsramme som går av med seieren. 
Typiske ultraløp basert på distanse er på 50 eller 100 kilometer, eller 50 og 100 engelske mil. De vanligste tidsbestemte ultraløp er 6-timers, 12-timers og 24-timers. Det finnes også 48-timers løp, 6-dagers løp og andre enda lengre utfordringer. 
Et av de kjente ultraløpene i Norge er Troll-løpet i Bergen. Dette er et 63/100 kilometers løp som ble arrangert hvert år fra 1990 til og med 2005. Fra og med 2006 overtok en ny arrangør og ga løpet navnet Bergen Ultra.
I 2007 ble det arrangert fem ultraløp i Norge; St. Olav Ultra (129 km), Rallarvegsløpet (81 km), Eidsvoll 6-timers, Bergen Ultra (100 km) og Bislett 12&24 timers.
Fra 2010 har Undheim IL arrangert Undheim 6-timers. Fra 2012 har Tromsø Mountain Ultra (50 km) blitt arrangert i Tromsdalen.
Fra 2013 er Xreid (ca 120 km) arrangert. Det krysser Hardangervidda til mål på Gaustatoppen.
Den keiserlige japanske hær

Den keiserlige japanske hær (japansk: 大日本帝国陸軍 Dai-Nippon Teikoku Rikugun) var navnet på Japans landbaserte hær fra 1867 til 1945.
Etter Japans nederlag i annen verdenskrig er hæren ikke blitt gjenopprettet. I dens sted er trådt Japans selvforsvarsstyrker.
Den keiserlige japanske hær ble kontrollert av den keiserlige hærs generalstab og av Krigsministeriet, som begge var formelt underordnet ​​Japans keiser som øverstkommanderende for hæren og flåten. Senere ble generalinspektoratet fra den militære (hær) flyvetjeneste det tredje organ med kontroll over hæren. I krigstid eller nasjonale nødsituasjoner skulle keiserens formelle kommandofunksjoner sentraliseres i det keiserlige generalhovedkvarter, et ad hoc-organ bestående av sjefen og visesjefen for hærens generalstab, krigsministeren, sjefen og visesjefen for flåtegeneralstaben, generalinspektøren for den militære luftfart og generalinspektøren for militær utdannelse.
Ice Lake

Ice Lake er Intels kodenavn for 10. generasjons Intel Core-mikroprosessorer som er basert på Sunny Cove-mikroarkitekturen. Ice Lake vil erstatte Coffee Lake, Whiskey Lake, Kaby Lake og Cannon Lake i 2019 og 2020, og utgjør neste trinn i Intels Process-Architecture-Optimization model. Ice Lake vil bli produsert med andre generasjon av Intels 10 nm process, 10 nm+, og bli Intel's andre mikroarkitektur som produseres med 10 nm prosess etter lanseringen av Cannon Lake i 2018.
Tynset sjukehus

Tynset sjukehus HF Divisjon Tynset (SI Tynset) ligger på Tynset i Tynset kommune i Hedmark. Sjukehuset er et av de seks somatiske sjukehusene i Sykehuset Innlandet HF.
Ankareus

Utseende

Middelsstore, litt brede, blanke, mørke praktbiller, kan ha bronseaktig eller grønnlig metallglans. Oversiden er spredt og svært jevnt punktert.

Utbredelse

Slekten er utbredt i Afrika og det sørlige Asia inkludert noen øyer i Indiahavet.
Fylkesvei 2066

Fylkesvei 2066 går mellom Arneberg bru og Kløfta i Åsnes kommune. Veien er 3,3 km lang.
Frem til 2019 hadde veien betegnelsen Fylkesvei 437.
Halffterius

Levevis

Arten kan forekomme både i skog og på åpne gressmarker

Utbredelse

Slekten er bare kjent fra sentrale fjellområder i Mexico (Veracruz).
Nikita Dobronravoff

Biografi

Dobronravoff er barnebarnet til fader Jevgenij Dobronravov, en prest i den russisk-ortodokse kirke. I 1991 ble han sekretær for metropolitten Jevlogij (Smirnov) av Vladimir og Suzdal. Dobronravoff begynte på presteseminar i Moskva i 1994. Han ble viet til munk 15. april 2000 av metropolitten Kirill av Smolensk og Kaliningrad. I 1998 fikk han sin bachelorgrad i teologi med en avhandling om kirkerettog ble cand. theol.. I 2001-2005 studerte han ved det teologiske fakultet ved Åbo Akademi.
Stakhanov

Stakhanov (ukrainsk og russisk Стаханoв) er en by i Luhansk oblast (provins) øst i Ukraina. Byen er en egen rajon (distrikt) i oblastet.
Byen har omkring 80.000 innbyggere (2011).
Gjøvik Skøiteklub

Historie

Klubben ble startet i 1886, som Gjøvik Idrettsforening . De markerte seg for første gang da 
Henrik Lindahl ble en av de første norske mestrene i 1891, i et uoffisielt mesterskaper. 
Erling Olsen og Arne Østby var to gode løpere fra Gjøvik på -20 og -30-tallet. Olsen fikk en tredjeplass i NM på 5000m og Østby ble nummer 8 sammenlagt under EM i 1934. Hjalmar Andersen satte ny verdensrekord på 10.000m under NM på Gjøvik i 1952. Senere overtok Alv Gjestvang Hans Engnestangens eldgamle rekord på 500m på Gjøvik Stadion i 1956. Her gikk Gjestvang også som første nordmann under 42.0 på en norsk bane i 1959.
Til visse tider var det nær 100 deltakere på klubbløp.

Tidligere ledere

Rolf Backe (30- og 40-tallet) og Odleif Olsen (60-tallet) var fremtredende ledere for klubben.
Sililo Kivalu

Idrettskarriere

Kivalu deltok i friidrett under Pacific Mini Games 2017, der han fikk bronse i tikamp.
Han deltok i Melanesiamesterskapet i friidrett 2018, og vant der stavsprang, som eneste deltaker, og fikk bronse i lengdehopp.
Under Oseaniamesterskapet i friidrett 2019 kom han på sjuendeplass i tikamp, og under Stillehavslekene 2019 kom han på femteplass i tikamp med 5249 poeng.
Robert Nye

Bakgrunn

Robert Nyes far var en statstjenestemann, hans mor var bondedatter. Han studerte ved Southend High School og publiserte lyrikk i the London Magazine ved seksten års ålder. Han avsluttet sine skolestudier i 1955 og studerte deretter ikke videre.
Han var militærnekter, og fikk friseddel fra militærtjenesten. Hans erstatninfstjeneste var ved The Friends Ambulance Unit, og han tjenestegjorde som  medisinsk ordonnans ved St Wulstan's Sanitorium, nær Malvern, og senere ved Rochford General Hospital i Essex.
Mellom årene 1955 og 1961 hadde han en rekke forskjellige jobber, blant annet som avisreporter, melkemann og postansatt.
Robert Nye giftet seg med sin første hustru, Judith Pratt, i 1959.

Forfatter

I 1961 flyttet de til en avsidesliggende stue i North Wales der Nye viet seg til å skrive på heltid. Der utviklet han en interesse for walisiske og keltiska legender som senere er blitt gjenspeilet i hans skjønnlitteratur for både voksne og barn. Hans første bok, Juvenilia 1 (1961), var en lyrikksamling. Det andre bindet, Juvenilia 2 (1963), vant Eric Gregory Award.
For å finansiere sin fortsatte forfatterkarriere begynte Nye å bidra med anmeldelser til britiske litterære magasiner og dagsaviser. Han ble redaktør for lyrikken i The Scotsman i 1967 og skrev som kritiker for lyrikk i The Times fra 1971 til 1996, mens han også bidro med regelmessige anmeldelser av ny skjønnlitteratur i The Guardian.
Nye begynte å skrive fortellinger for barn for å underholde sine tre sønner. Hans barneroman Taliesin og en novellesamling med tittelen March Has Horse's Ears ble utgitt av Faber and Faber i 1966. Nye gav ut sin første voksenroman, Doubtfire, i 1967. Sammw år skilte han seg fra sin første kone. I 1968 gifter han swg med Aileen Campbell. De flyttet til Edinburgh dwr de bodde frem til 1977.
Erter Doubtfire vendte Nye tilbake til barnelitteraturen og gav ut en versjon av Beowulf som er blitt gjenutgitt en rekke ganger siden 1968. I 1970 gav han ut nok en barnebok, Wishing Gold, og fikk James Kennaway Memorial Award for sin novellesamling Tales I Told My Mother fra 1969.
Under det tidlige 1970-tallet skrev Nye mange stykker for BBC radio, blant annet A Bloody Stupit Hole, 1970, Reynolds, Reynolds, 1971 og en versjon av Penthesilea av Heinrich von Kleist, 1971.
Han skrev kontinuerlig lyrikk og gav ut blant annet Darker Ends (1969) og Divisions on a Ground (1976). I 1976 mottok han Hawthornden Prize for romanen Falstaff.
Hans samlede dikt ble utgitt i 1995. Dikt i urvalg med tittelen The Rain and The Glass ble utgitt i 2005 og vant Cholmondeley Award. Fra 1977 bodde han i County Cork i Irland.
Prismognathus klapperichi

Utseende

Hannen er en middelsstor (ca. 20-30 millimeter), blank, svart hjortebille med litt bronseaktig glans. Kjevene er knivformede, sagtakkede på innersiden, oppoverbøyde sett fra siden, vanligvis noe lengre enn hodet. Hos denne arten er kjevene forholdsvis lange, krumme i spissen. Det er et spisst, utstående "horn" foran hvert fasettøye. Pronotum er avrundet trapesformet, forkanten tydelig innbuktet, litt bredere enn dekkvingene. Kroppen er halvblank, knapt synlig punktert. Hunnen er mindre (15-20 millimeter) med bredere kroppsform og små kjever.

Levevis

Larvene utvikler seg i råtne trestammer.

Utbredelse

Arten er utbredt i Kina (Fukien, Guangxi)
Fryktløse Nadia

Oppvekst

Fryktløse Nadias opprinnelige navn var Mary Ann Evans. Hun var datter av en skotsk soldat i den britiske hæren, Herbertt Evans, og Margret, en gresk danser og skuespiller. Farens regiment flytta til Bombay, da dattera var bare et år. Mary Ann flytta etter i 1913, fem år gammel. Hun lærte ridning under et opphold i Den nordvestlige grenseprovinsen, og hun studerte seinere ballett under Madam Astrova på midten av 1920-tallet.

Karriere

Evans reiste først omkring i India som skuespiller. I 1930 blei hun engasjert ved Zarko-sirkuset. Hun skifta da navn til Nadia. Hun debuterte på film i den arabiske Makhazane el ochak (1932), som blei spilt inn i Egypt. Hun kom inn i indisk film gjennom J.B.H. Wadia, grunnleggeren av Wadia Movietone, giganten innen stunt og action-sjangeren i Bombay på 1930-tallet. Debuten her var med Lal-e-Yaman (1933). Filmen blei en stor suksess, og Nadia blei etter hvert berømt for sine filmstunt. Hun blei kjent som «Indias stuntdronning».
I 1935 kom filmen Hunterwali, og Hunterwali blei også et kjent tilnavn på Nadia. Rollebildet av henne blei klassisk, iført tettsittende klær, høye støvletter og med en pisk. Hun gjentok rollen i Hunterwali ki Beti noen år seinere. Filmkarrieren varte heilt fram til 1970. Hennes siste film var Ek Nanhi Munni Ladki Thi (1970), der hun hadde en mindre rolle.

Privatliv

Opp gjennom karrieren blei Nadia flere ganger knytta til berømte menn gjennom påståtte kjærlighetsforhold. Hun var gift to ganger og hadde en sønn i første ekteskap. Hun hadde så et langvarig forhold til Homi Wadia, en yngre bror av filmprodusenten. Brødrenes mor var imidlertid ortodoks parsi, og hun ville ikke tillate sønnen å gifte seg med Nadia. De opprettholdt likevel forholdet og gifta seg i 1961, etter moras død.
I 1993 kom den biografiske dokumentarfilmen Fearless: The Hunterwali Story.
1190-årene

-- 1190 -- 1191 -- 1192 -- 1193 -- 1194 -- 1195 -- 1196 -- 1197 -- 1198 -- 1199
Tiårsoversikt
Jackson (Mississippi)

Historie

Tidligere var hovedstaden i delstaten Natchez helt vest i Mississippi, men ønsket om å finne en ny og mer sentral plass for hovedstaden i Mississippi gjorde at Thomas Hinds, James Patton og William Lattimore ble sendt av gårde for å finne et egnet sted. Valget falt på et handelssted kjent som LeFleur’s Bluff og byen ble grunnlagt i 1821. Byen fikk navnet Jackson til ære for general, og senere president Andrew Jackson.
Byen led under den amerikanske borgerkrig. Store deler av byen ble satt fyr på av unionsstyrkene og byen falt til nordstatene i mai 1863. Alle bygningene ble omtrent utslettet etter kamper i juli samme år. Bare skorsteinene ble stående, noe som ga byen klengenavnet «Chimneyville».
Mississippi var en rasesegregert stat og hovedstaden var åsted for flere oppgjør på 1960-tallet. I 1961 ble en gruppe Freedom Riders som protesterte mot rasesegregering på bussene arrestert i Jackson og hindret fra å nå New Orleans. 12. juni 1963 ble folkerettsaktivisten Medgar Evers myrdet i byen. Drapsmannen ble først dømt for drapene i 1994. I 2004 ble Jacksons flyplass hetende Jackson-Evers International Airport til ære for Evers.

Musikk

Jackson er berømt for musikk, bl.a. gospel, blues og rhythm and blues.